Braziliyalik jangchi Fabio Maldonado rossiyalik Fyodor Yemelyanenkoning keyingi raqibi bo‘ladi, deb xabar bermoqda bir necha manbalarga iqtibos keltirgan holda TASS axborot agentligi. Pride FC versiyasi bo‘yicha og‘ir vaznda MMA bo‘yicha 4 karra jahon chempioni Yemelyanenko o‘zining navbatdagi jangini 17 iyunda Sankt-Peterburgda o‘tkazadi. 36 yoshli braziliyalikning hisobida 22 ta g‘alaba va 9 ta mag‘lubiyat hamda Mutlaq jang chempionatida (UFC) ishtirok etish bo‘yicha 5 yillik tajriba bor. Oxirgi vaqtlar bu jangchining faoliyati uncha ham muvaffaqiyatli kechmayapti. U oxirgi 4 jangidan 3 tasini yutqazgan. Jangchi oxirgi marta 2014 yil oktabrda g‘alabaga erishgan. Maldonado Yemelyanenko jang qiladigan 8-braziliyalik jangchi bo‘ladi.